สวัสดีค่ะ หนูมีอาการ คลื่นไส้ เวลากินเยอะๆพุงส่วนบนจะพองเหมือนมีลมอยู่ด่านในเลยค่ะเวลาอาเจียนก็มีแต่ลมออกมา เวลาคลื่นไส้ทรมานมากเลยค่ะอาการคลื่นไส้เป็นบางช่วง ไม่อยากอาหาร ตอนนี้เมนไม่มา3เดือนเเล้วค่ะเเต่ไม่มีอาการเหมือนคนท้องเลยค่ะ เป็นมา2เดือนเเล้ว หนูอยากทราบว่าอาการมันไปทางคนท้องหรือว่าเป็นอาการของพวก กรดไหลย้อน คะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิทประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งการมีอาการใดๆไม่ได้บ่งบอกถึงว่ามีการตั้งครรภ์หรือไม่ และการไม่มีอาการก็ไม่ได้บ่งบอกว่าไม่ตั้งครรภ์เช่นกัน หากตอนนี้ประจำเดือนขาดหายไปถึง 3 เดือนแล้ว ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป